|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция: Министерство на земеделието, храните и горите** | **Нормативен акт: Закон за изменение и допълнение на Закона за подпомагане на земеделските производители** |
| **За включване в законодателната/****оперативната програма на Министерския съвет за периода:** **1 юни – 31 декември 2020 г.**  | **Дата: 18.11.2020 г.** |
| **Контакт за въпроси:** **Милена Йорданова – началник на отдел в дирекция "Идентификация на земеделските парцели“****mgyordanova@mzh.government.bg****Даниела Вачева – държавен експерт в дирекция „Поземлени отношения и комасация“****dvacheva@mzh.government.bg** | **Телефон: 985 11 447****Телефон: 985 11 432** |
| 1. **Дефиниране на проблема:**

Необходимост от създаването и функционирането на нова информационна система за интегриране на пространствени и регистрови данни и допълване на Интегрираната система за администриране и контрол със система за електронни услуги.С оглед навлизането на нови технологии, които предоставят информация за състоянието на дадена площ, действащите разпоредби на Закона за подпомагане на земеделските производители (ЗПЗП) по отношение обновяване на използвани данни, необходими за осъществяване на контрол по отношение на земеползването, следва да бъдат осъвременени чрез включване на възможността за използване на допълнителни информационни източници, без за това да е необходимо ежегодно да се ангажира финансов ресурс. Същевременно е необходимо да бъде осигурена публичност на данните за физически блокове, които се ползват при проверки преди отпускане на подпомагане на земеделски стопани по отделни схеми и мерки на единица площ. На следващо място е налице необходимост от определяне на нов срок за земите по чл. 19 от Закона за собствеността и ползването на земеделските земи (ЗСПЗЗ).Изтичане на 5-годишния срок, определен с § 14 от преходни и заключителни разпоредби на Закона за изменение и допълнение на Закона за опазване на земеделските земи (обн. ДВ. бр. 100 от 2015 г.) за предоставяне от общинските съвети на земите по чл. 19 от ЗСПЗЗ по реда на § 27, ал. 2 от преходните и заключителни разпоредби към Закона за собствеността и ползването на земеделските земи (ДВ, бр. 62 от 2010 г.), а именно – за установяване на границите на земеделските имоти, за които е издадено решение на общинската служба по земеделие за признаване на правото на възстановяване на собствеността в съществуващи или възстановими стари реални граници; за изпълнение на съдебни решения за признато право на собственост; за обезщетяване на собствениците, чиято собственост не може да бъде възстановена.* 1. *Кратко опишете проблема и причините за неговото възникване. Посочете аргументите, които обосновават нормативната промяна.*

В Закона за подпомагане на земеделските производители не е уредено функционирането на система, която да обединява данни от различни информационни масиви, така че да се осъществява своевременното получаване на информация и същевременно да се гарантира своевременно предоставяне на услуги, като е необходимо земеделските стопани да посещават областна или общинска структура на администрацията за подаване на документи или получаване на документ. С оглед предприетите мерки в условията на възникналата пандемия от COVID-19 е необходимо усилията да бъдат насочени именно към създаване на единна система и използване на електронните услуги, така че да се улеснят както стопаните, така и административните структури на централно и регионално ниво.Въпреки препоръките, включени в работни документи на Обединения изследователски център към Европейската комисия и все по-широкото прилагане на нови технологии, които да позволяват мониторинг на ползването на земеделските земи, действащите разпоредби на ЗПЗП не отразяват тази възможност и съответно в законодателство е налице непълнота по отношение на начините за актуализация на информация в Системата за идентификация на земеделските парцели, която да бъде използвана за коректното и ефективно разходване на средства от европейския и национален бюджет. Няма предвидена хипотеза за изразяване на несъгласие по отношение на данни за физически блокове, които се използват при извършване на проверки от страна на Държавен фонд „Земеделие“ – Разплащателна агенция като част от Системата за идентификация на земеделските парцели.Необходимо е да се съобрази съдебната практика по издавани актове от страна на министъра на земеделието, храните и горите при неспазване на забраните за разораване и преобразуване на постоянно затревени площи, тъй като се установява, че действащите текстове не са достатъчно ясни и позволяват различно тълкуване, което от своя страна води до невъзможност за санкциониране на нарушителите при отмяна на актовете, съответно на наложените глоби или имуществени санкции. Съдебната практика показва, че текстовете в ЗПЗП, които касаят случаите, при които изпълнителният директор на ДФ „Земеделие“ – Разплащателна агенция може да отпусне или съответно да намали размера на финансовото подпомагане не са достатъчно добре разграничени, като същото отново води до отмяна на съответните актове и до невъзможност да се осигури адекватна защита на финансовите интереси на ЕС.По отношение изтичането на 5-годишния срок, определен с § 14 от преходни и заключителни разпоредби на Закона за изменение и допълнение на Закона за опазване на земеделските земи (обн. ДВ. бр. 100 от 2015 г.) за предоставяне от общинските съвети на земите по чл. 19 от ЗСПЗЗ ще доведе до невъзможност за довършване на реституционни процедури със земеделски земи. За довършването на административната процедура по възстановяване правото на собственост върху заявените и признати за възстановяване земеделски земи се изисква наличие на необходимия поземлен ресурс, за да се гарантира предоставянето на земите от общинския поземлен фонд на собственици с признати права за възстановяване на собствеността, респ. за тяхното обезщетяване. Същевременно се предвижда ограничителен режим в петгодишния срок по отношение на разпореждането с тях като общинските съвети могат да предоставят земите по чл. 19 от ЗСПЗЗ за изпълнение на дейности по предоставени права по Закона за подземните богатства и на други проекти, за които съгласно закон се допуска принудително отчуждаване, за инвестиционни проекти, получили сертификат за инвестиции клас А по Закона за насърчаване на инвестициите, когато това е заявено при сертифицирането на проекта, за енергийни обекти по смисъла на § 1, т. 23 от допълнителните разпоредби на Закона за енергетиката и др. *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Съдебната практика по актове и решения, издавани от министъра на земеделието, храните и горите във връзка със специализирания слой „Площи, допустими за подпомагане“ и слой „Постоянно затревени площи“, както и по актове и решения на изпълнителния директор на Държавен фонд „Земеделие“ във връзка с различните схеми за подпомагане налага някои от действащите норми от Закона за подпомагане на земеделските производители по отношение на Системата за идентификация на земеделските парцели, както и тези регламентиращи административни процедури, да бъдат допълнително прецизирани и допълнени.За осъществяване на по-ефективен контрол на подпомаганите площи и в съответствие със съществуващото изискване земите, за които се иска подпомагане да са на разположение на земеделските стопани, се налага да бъдат въведени механизми, с които да се избегнат възможностите за заявяване на площи, за които не са изпълнение договорни отношения за тяхното ползване или техния размер е ограничен по силата на други приложими нормативни актове.По отношение на земите по чл. 19 от ЗСПЗЗ действащата нормативна уредба не съдържа механизъм, чрез който може да се продължи довършването на административната процедура по възстановяване правото на собственост върху заявените и признати за възстановяване земеделски земи. Освен това липсват нормативни разпоредби, макар и ограничителни, които да дават възможност за реализиране върху земи по чл. 19 от ЗСПЗЗ на инвестиционни проекти, получили сертификат за инвестиции клас А, както и за енергийни обекти по смисъла на §1, т. 23 от допълнителните разпоредби на Закона за енергетиката. Проблемът не може да бъде решен в рамките на съществуващото законодателство, тъй като изтичането на пет годишния срок възпрепятства постигането на заложените с мерките цели.* 1. *Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*

Не е извършвана последваща оценка на Закона за подпомагане на земеделските производители |
| 1. **Цели:**

1. Създаване на правно основание за използване и интегриране на информация от различни източници при осъществяване на дейностите на Министерство на земеделието, храните и горите;2. Осигуряване на възможности за намаляване на ресурса и времето, необходими за извършване на контрол на извършваната земеделска дейност и съответно липса на такава, както и упражняване на по-ефективен контрол на разходването на финансовия ресурс, предвиден за подпомагане на земеделските стопани;3. Постигане на по-голяма яснота относно констатирането на случаите и идентифициране на субектите, за които в процеса на осъществяване на контрол за спазване на изискванията при извършване на земеделска дейност в постоянно затревени площи са установени нарушения и по-точно разграничаване на различните хипотези, при които може да бъде отпуснато подпомагане на земеделските стопани, като същевременно бъде постигната по-добро разбиране на отделните етапи в процеса на изчисляване на размера на финансовите средства, които могат да бъдат отпуснати.4. Конкретизиране на случаите, при които за земеделска земя или част от нея не може да се иска подпомагане, в т.ч. при неизпълнение на договорни отношения както с частни субекти, така и с държавните органи.5. Постигане на по-ефективна защита на финансовите интереси на Европейския съюз.6. Защита и гарантиране собствеността на гражданите, поради неприключилата поземлена реституция;7. Приключване на поземлената реституция чрез предоставяне на земите по чл. 19 от ЗСПЗЗ на собственици с признати права за възстановяване на собственост, респ. за тяхното обезщетяване със земи. 8. Въвеждане на ограничителен режим по отношение на разпореждането със земи по чл. 19 от ЗСПЗЗ, с цел гарантиране на поземлен ресурс, необходим за постигане на предходните цели.9. Същевременно създаване на нормативно определени изключения с ограничение на възможностите за разпореждане с тези земи за: изпълнение на дейности по предоставени права по Закона за подземните богатства и на други проекти, за които съгласно закон се допуска принудително отчуждаване; реализиране на инвестиционни проекти, получили сертификат за инвестиции клас А по Закона за насърчаване на инвестициите, както и изграждане на енергийни обекти по смисъла на § 1, т. 23 от ДР на Закона за енергетиката.10. Разкриване на устойчиви работни места, свързани с изграждане, експлоатация, поддръжка, постоянна заетост и охрана на обектите.11. Стимулиране на обезлюдените райони чрез възможности за стопанско оживление.12. Възможност за привличане на инвестиции, което ще изиграе ролята на временна антикризисна мярка в подкрепа на местната икономика по общини в сектора на услугите и търговията.*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:** Министерство на земеделието, храните и горите;Държавен фонд „Земеделие“;Земеделски стопани, които кандидатстват за подпомагане по схеми и мерки по Общата селскостопанска политика - 102 808 бр.;Граждани - собственици на земеделски земи с признато за възстановяване право на собственост;Общините в Република България;Инвеститори;Неправителствени организации.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:****Вариант 0: „Без действие”**Липсата на законодателна промяна ще доведе до невъзможност за постигане на поставените със законопроекта цели. **Вариант 1: „Приемане на Закон за изменение и допълнение на Закона за подпомагане на земеделските производители“**С приемането на промените в ЗПЗП ще се постигне интегриране на данни и информация от държавни и общински органи в единна система, както и функциониране на система, която да позволи по-улеснен достъп на заинтересованите страни при подаване и получаване на информация и документи по електронен път. Ще се извършва по-ефективно наблюдение на земеползването и площите, за които се иска подпомагане посредством използване на нови технологии за мониторинг и осигуряване на публичност на данните, част от Системата за идентификация на земеделските парцели. Ще се осигури възможност за намаляване на ресурса и времето, необходими за извършване на контрол на осъществявана земеделска дейност и съответно липса на такава, както и упражняване на по-ефективен контрол на разходването на финансовия ресурс за подпомагане на земеделските стопани;Ще се прецизират дейностите, които се считат за неизпълнение на изисквания, свързани с ползване и поддържане на постоянно затревените площи и етапите от административните процедури при отпускане на финансово подпомагане, като същевременно бъде постигнато по-добро разбиране на решенията, вземани от Министерство на земеделието, храните и горите и Държавен фонд „Земеделие“.Ще се създадат необходимите условия за гарантиране наличието на поземлен ресурс за приключване на реституцията със земеделски земи. *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* |
| **5. Негативни въздействия:****Вариант 0: „Без действие”:** Няма да бъде уредено създаването и функционирането на система, която да ползва информация от различни държавни и общински органи и няма да се постигне своевременно предоставяне на услуги, като за подаване или получаване на документ или информация ще се налага посещение в съответната административна структура. Няма да се постигне актуализацията на данните, ползвани в Интегрираната система за администриране и контрол за разходване на европейските и национални средствата, отпускани в сектор земеделие, ще продължи да бъде ограничена до действащите възможности, като няма да бъдат оползотворени в пълна степен възможностите за наблюдение и оценка, които предоставят съвременните технологии за наблюдение. Няма да се постигне прозрачност и публичност на данните за физически блокове, които се включват при административните проверки, извършвани от Държавен фонд „Земеделие“ – Разплащателна агенция;Актове на министъра на земеделието, храните и горите, включително налагани глоби или имуществени санкции при констатираните нарушения, както и актове на изпълнителния директор на Държавен фонд „Земеделие“ ще продължат да бъдат отменяни поради противоречиво тълкуване от съдилищата на разпоредби от ЗПЗП.Няма да се осигури възможност за приключване на поземлената реституция и нарушаване правата на собственост на гражданите. Увеличава се рискът от разпореждане с тези земи от страна на общините и съответно нараства риска от липса на земеделски фонд за възстановяване. **Вариант 1: „Приемане на Закон за изменение и допълнение на Закона за подпомагане на земеделските производители“**Не се очакват негативни въздействия за нито една от групите заинтересовани страни.*Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* |
| **6. Положителни въздействия:** **Вариант 0: „Без действие”:** Няма положително въздействие за заинтересованите страни.**Вариант 1: „Приемане на Закон за изменение и допълнение на Закона за подпомагане на земеделските производители“:** Ще се създаде нова система за използване и интегриране на информация от различни източници;Ще се осигури по-ефективен контрол на извършването на земеделска дейност и обоснованост на решенията за финансовото подпомагане на земеделските стопани;Ще се прецизира извършвания контрол и установяването на нарушения при ползването на постоянно затревени площи и използваната информация в процеса на извършване на плащания от Държавен фонд „Земеделие“ – Разплащателна агенция;Ще се осигурят необходимите условия и поземлен ресурс за приключване на поземлената реституция, което ще гарантира и постигане на поставените цели.Собствениците с признато право на собственост ще имат възможност в нов срок от 5 години да идентифицират имотите си. На общините ще се даде възможност при условията на ограничителен режим, да се разпореждат със земите по чл. 19 от ЗСПЗЗ. По този начин ще се задоволят техни потенциални икономически и социални нужди, като същевременно с това ще се осигурят нови работни места. Ще се даде възможност за реализирането на инвестиционни проекти, получили сертификат за инвестиции клас А и енергийни обекти върху подходящи терени, които представляват земи по чл. 19 от ЗСПЗЗ. *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* |
| **7. Потенциални рискове:** Съществува риск от възникването на съдебни спорове, тъй като актовете на министъра на земеделието, храните и горите и на изпълнителния директор на ДФЗ подлежат на съдебен контрол.Налагането на нов 5-годишен ограничителен режим на общините за разпореждане със земите по чл. 19 от ЗСПЗЗ. *Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**☐ Ще се повиши⮽ Ще се намали☐ Няма ефектОчаква се намаляване на административната тежест за физическите и юридически лица земеделски стопани чрез въвеждането на възможност за интегрирано ползване на информация от различни институции и електронизация на процесите и процедурите, осъществявани чрез Интегрираната система за администриране и контрол.**8.2. Създават ли се нови регулаторни режими? Засягат ли се съществуващи режими и услуги?**Не |
| **9. Създават ли се нови регистри?**Не |
| **10. Как въздейства актът върху микро-, малките и средните предприятия (МСП)?**☐ Актът засяга пряко МСП☐ Актът не засяга МСП⮽ Няма ефект |
| **11. Проектът на нормативен акт изисква ли цялостна оценка на въздействието?**☐ Да⮽ Не |
| **12. Обществени консултации:** В изпълнение на чл. 26 от Закона за нормативните актове се предвижда провеждането на обществени консултации чрез публикуване на проекта на закон с мотивите, частичната предварителна оценка на въздействие и становището на дирекция „Модернизация на администрацията“ в Министерския съвет на Портала за обществени консултации и на интернет страницата на Министерството на земеделието, храните и горите за срок от 30 дни.*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**☐ Да⮽ Не*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност:****Георги Праматаров – директор на дирекция „Идентификация на земеделските парцели“****Подпис:****Дата: 06.10.2020 г.****инж. Петър Вутов – директор на дирекция „Поземлени отношения и комасация“****Дата: 06.10.2020 г.****Подпис:** |